Huishulp steek glo babalyk in huis wegArgieffoto Brig. Ronald Koll, woordvoerder van die polisie, het gesê die 36-jarige vrou van New Brighton het reeds twee kinders en werk as ŉ huishulp in Bainstraat in Port Elizabeth. Sy het na bewering haar pasgebore baba versmoor en in ŉ boks in ŉ agterkamer van haar werkgewer se huis versteek. Dit is nie in hierdie stadium duidelik wie die baba se liggaam ontdek het nie, maar die vrou is vier uur later in hegtenis geneem. Terwyl sy deur speurders weggeneem is polisiestasie toe, het sy haar mussie laag oor haar kop getrek en deurentyd afgekyk. Volgens Koll is die vrou verlede Woensdag huis toe gestuur omdat sy siek gevoel het.